[{"text_idx": "#000017", "text": "U\u0308le-eestilise turismi turundusteo konkursi vo\u0303itis Ida-Virumaa ku\u0308llakutsekampaania"}, {"text_idx": "#000018", "text": "Ta\u0308na toimus EASi turismiarenduskeskuse korraldatud u\u0308le-eestiline turismikonverents, mis to\u0303i virtuaalselt kokku turismiprofessionaalid u\u0308le Eesti ning kus a\u0308sja anti u\u0308le turismi turundusteo auhind. Parimaks turundusteoks tunnistas konverentsipublik seiklusmaa Ida-Virumaa ku\u0308llakutsekampaania."}, {"text_idx": "#000019", "text": "\u201eTurismisektorile on see la\u0308hiajaloo ko\u0303ige raskem aasta, kuid konkursile esitati u\u0308le Eesti koguni 30 projekti, mis pakkusid uuele olukorrale vastuseks nutikaid lahendusi,\u201c u\u0308tles EASi turismiarenduskeskuse direktor Liina Maria Lepik."}, {"text_idx": "#000020", "text": "Konkursi vo\u0303itis end Eesti seiklusmaana tugevalt turundanud Ida-Virumaa ku\u0308llakutsekampaania. Mai lo\u0303pus tehti ku\u0308llakutsumise talgud, kaaludes, et olukorras, kus ko\u0303ik vo\u0303itlevad siseturisti eest, on ko\u0303ige mo\u0303jusam isiklik kutse. Sotsiaalmeedias jagati taaskohtumisi #koosidavirus, kampaanialeht pakkus na\u0308idistegevusi. Tulemus: o\u0308o\u0308bimiste kasvuga jo\u0303uti suvel Eesti esikolmikusse, rekord juunis."}, {"text_idx": "#000021", "text": "Finalistid valis esitatud projektide hulgast z\u030cu\u0308rii, kuhu kuulusid EASi turismiarenduskeskus, Eesti Turundajate Liit, Majandus- ja Kommunikatsiooniministeerium ning Eesti Konverentsibu\u0308roo, kes vo\u0303itis mullu rahvusvahelise auhinna parima sihtkohaturunduse eest konverentsibu\u0308roosid u\u0308hendava maailmaorganisatsiooni ICCA konkursil."}, {"text_idx": "#000022", "text": "Finalistid esitlesid oma silmapaistvate tulemusteni viinud turundustegu sadadest turismiprofessionaalidest ja -huvilistest publiku ees ning esitluste po\u0303hjal valis publik vo\u0303itja. Finaali jo\u0303udis veel kolm projekti:"}, {"text_idx": "#000024", "text": "Viirelaiu La\u0308ti kampaania \u2013 kui kaugemad va\u0308lisbroneeringud kadusid teadmata ajaks, otsustati koguda tuntust la\u0308tlaste hulgas. Samas teati, et laid on tundmatu, la\u0308tlased ei oska seda guugeldadagi. Viirelaiu puhkekeskuse juhil Priit Villemsonil tekkis mo\u0303te: kuna la\u0308tlastel pole u\u0308htegi saart, siis vo\u0303iks panna Viirelaiu...mu\u0308u\u0308ki! Kuulutus city24.lv-sse maksis 31 eurot ning siis algas melu: la\u0308tlased jagasid sotsiaalmeedias, sealt jo\u0303udis aktsioon meediasse, kuni La\u0308ti TV ja raadiokanaliteni va\u0308lja. Sealt levis omakorda Eesti ja Vene meediasse. Priit Villemsoni tituleeriti La\u0308tis Eesti kuulsaimaks a\u0308rimeheks. Kodulehe ku\u0308lastusi la\u0308tlaste hulgas +4000%Tulemus: Instagramis suvega +7000 ja FB-s +8000 ja\u0308lgijat, kodulehe ku\u0308lastusi la\u0308tlaste hulgas +4000%. La\u0308tlased broneerisid suveks u\u0308ritusi, saadi palju uusi kliente, va\u0308lja mu\u0308u\u0308di 95% suvest."}, {"text_idx": "#000025", "text": "AHHAA teaduskeskuse foobiate na\u0308ituse turundus \u2013 esimene hirmutav viiruselaine oli just lo\u0303ppenud, teaduskeskusel tuli idee korraldada na\u0308itus foobiatest. Ideele ja\u0308rgnesid maava\u0308rinasimulaator, kitsad ja pimedad ka\u0308igud, toata\u0308is madusid, o\u0308o\u0308laagrid. ... Turundusele Eestis lisandus kampaania La\u0308tis ning ebakindlale ajale ja ku\u0308lastajapiirangutele vaatamata su\u0308ndis juulis keskuse ko\u0303igi aegade publikurekord u\u0308le 44.000 ku\u0308lastajaga. See on esimene kord, kui teemat sel kujul Euroopas eksponeeritakse ning sellest on ka kokkuvo\u0303ttes saanud AHHAA ko\u0303ige populaarsem na\u0308itus."}, {"text_idx": "#000026", "text": "\u201ePeale valusate kaotuste paneb iga kriis na\u0308gema ka uusi vo\u0303imalusi. Turismi turundusteo konkurss annab hea la\u0308bilo\u0303ike loomingulistest lahendustest: kontaktivabad teenused, lo\u0303petamise asemel hoopis turuletulek kriisiolukorras, tootepakkumise laiendamine \u2013 see na\u0308itab, et on hulk ettevo\u0303tteid, kes va\u0308ljuvad kriisist kogemuse vo\u0303rra tugevamana,\u201c lisas Liina Maria Lepik."}, {"text_idx": "#000027", "text": "U\u0308levaade ko\u0303igist konkursile esitatud projektidest:"}, {"text_idx": "#000028", "text": "Meie veebileht on olemas ka hiina keeles ning Sind suunatakse edasi visitestonia.cn veebilehele."}, {"text_idx": "#000029", "text": "\u7231\u6c99\u5c3c\u4e9a\u65c5\u6e38\u5c40\u4e2d\u6587\u5b98\u65b9\u7f51\u7ad9\u73b0\u5df2\u4e0a\u7ebf,\u5373\u5c06\u8df3\u8f6c\u81f3\u4e2d\u6587\u5b98\u7f51visitestonia.cn"}]